# Celestí Ribera i Aguilar

Celestí Ribera i Aguilar (Sant Llorenç de Morunys, 6 d'abril de 1839 - Barcelona, 1915) fou un prevere català.
Estudià al Seminari Diocesà de Solsona, i en va contribuir a la seva millor i recuperació, tot costejant les quatre figures de la façana del Cambril de la Capella de la Mare de Déu del Claustre, obra d'August Font i Carreras. Fou corresponsal del Diario de Barcelona a Roma, durant el Concili Vaticà I, gràcies al periodista Joan Mañé i Flaquer.
El 1875 va ser nomenat secretari de cambra i canonge pel bisbe de Girona Isidre Valls i Pallerola. L'any 1881 va formar part del Capítol de la Catedral de Tarragona. El mateix any consta com a canonge a la Catedral de Girona. Posteriorment, el cardenal Casafías en va nomenar Canonge Mestrescola de la Catedral de Barcelona el 1885. Entre 1899 i 1902 fou rector del Seminari Conciliar de Barcelona. Durant el seu mandat, es va finalitzar l'edifici; es construí la sala d'actes literaris i la biblioteca; s'instituïren les acadèmies escolàstiques; i reorganitzà un nou pla d'estudis.
Segons sembla, i així consta en alguns documents, va ser nomenat per reial decret com a bisbe de Segòvia, però va declinar el càrrec. Quan va morir va llegar a Solsona una important biblioteca formada per més de mil volums, juntament amb dues càtedres, de Teologia General i de Teologia Dogmàtica, al Seminari Diocesà de Solsona.

## Obres

* Ribera i Aguilar, Celestí. Elogio fúnebre de D. Pedro Calderón de la Barca : pronunciado en la santa iglesia catedral de Gerona el dia 25 de mayo de 1881... (en castellà). Girona: Imprenta y Librería de Vicente Dorca, 1881. OCLC 1078193083.
* Ribera i Aguilar, Celestí. Elogio fúnebre de S.M. el Rey D. Alfonso XII : pronunciado el 22 de diciembre de 1885 ... en la Santa Iglesia Catedral Basílica de Barcelona por el Muy Ilustre Sr. Dr. D. Celestino Ribera y Aguilar (en castellà). Barcelona: Establecimiento Tipográfico de los Sucesores de N. Ramírez y Ca., 1886. OCLC 1044316482.
* Ribera i Aguilar, Celestí. El Patriotismo en Cataluña : sermón pronunciado el 29 de mayo de 1888 en la solemne fiesta celebrada con motivo de la peregrinación de S.M. la Reina Regente Da. María Cristina de Habsburgo-Lorena al Santuario de Ntra. Sra. de Montserrat ... (en castellà). Barcelona: Tipo-Litografía de los Sucesores de N. Ramírez y Ca., 1888. OCLC 1044373293.
* Ribera i Aguilar, Celestí. El Anarquismo y la doctrina católica : discurso pronunciado por el M.I. Sr. Dr. D. Celestino Ribera y Aguilar en el cuarto Congreso Católico Nacional, celebrado en Tarragona en octubre de 1894 (en castellà). Tarragona: Establecimiento Tipográfico de F. Arís é Hijo, 1895. OCLC 1044622937.

## Referències

* 1 2 3 4 5 6 7 8 Freixes i Codina, Carles. Dels castells a les cases de poble I : Isidre Puig Boada i l'interès noucentista pel patrimoni arquitectònic (1920-1944). Barcelona: Màster en teoria i història de l'arquitectura, Departament de Composició ETSAB UPC, juny 2014, p. 81.
* ↑ Massot i Muntaner, Josep. Església i societat a la Catalunya contemporània. 1.. Barcelona: Publicacions de l'Abadia de Montserrat, novembre 2003, p. 226. ISBN 9788484155423 [Consulta: 14 desembre 2022].
* ↑ «Solemne funcion de las Cuarenta-Horas que se celebran en esta Sta. Iglesia Catedral los dias de Domingo de Ramos, Lunes y Martes Santos del presente año de 1881.» (en castellà). El Constitucional [Girona], 4, 08-04-1881, pàg. 3 [Consulta: 14 desembre 2022].
* 1 2 Hispania sacra (en castellà). XLIV. Instituto P. Enrique Flórez, Consejo Superior de Investigaciones Científicas., juliol-desembre 1992, p. 476 [Consulta: 14 desembre 2022].
* ↑ Subirà i Blasi, Enric; Martí, Casimir (pròleg). El Seminari de Barcelona, (1593-1917):aportació per a una anàlisi de la influència de la formació del clergat en el desenvolupament del pensament catòlic a Catalunya. Barcelona: Publicacions de l'Abadia de Montserrat, 1993, p. 450 (Scripta et documenta ; 49). ISBN 8478264701. OCLC 803511442.
* ↑ Bonet i Baltà, Joan. L'Església catalana de la Il·lustració e la Renaixença. 1a. Barcelona: Publicacions de l'Abadia de Montserrat, 1984, p. 218-221. ISBN 9788472026469 [Consulta: 14 desembre 2022].
* ↑ Martínez-Vara, Tomás; Ramos-Gorostiza, José-Luis «La Revista Católica de Cuestiones Sociales, 1895-1916: La Recepción de la Rerum Novarum». Revista Empresa y Humanismo, XXV, 1, 25-02-2022, pàg. 65–91. DOI: 10.15581/015.XXV.1.65-91.. ISSN: 1139-7608 [Consulta: 14 desembre 2022].